Ծնած է 1975-ին, Պուրճ Համուտ, Լիբանան: Նախնական կրթութիւնը ստացած է Ազգ. Աբգարեան վարժարանի եւ ապա Հայ Կաթողիկէ Մեսրոպեան Գոլէճին մէջ: 1991-ին ընդունուած է Մեծի Տանն Կիլիկիոյ Կաթողիկոսութեան Դպրեվանքը, ուր եօթնամեայ ուսումնական ծրագիրը աւարտելէ ետք, կուսակրօն քահանայ ձեռնադրուած է 1997-ին, ձեռամբ՝ Գերշ. Տ. Սուրէն Արք. Գաթարոյեանին: Նշանակուած է Դպրեվանքի հսկիչ, ապա «Կիլիկիա» թանգարանի փոխ-տեսուչ ետքը՝ գաւազանակիր Վեհափառ Հայրապետին: Նոյն միջոցին հետեւած է հնագիտական դասընթացքներու, Պէյրութի Սան Ժոզէֆ համալսարանին մէջ: